ming030890/wiki-yue-high-quality huggingface dataset:
東京愛情故事

《東京愛情故事》（日文：東京ラブストーリー，中文版漫畫名為《東京愛的故事》）係日本漫畫家柴門文嘅作品。故事主要講出城打工嘅主角永尾完治同女主角赤名莉香喺東京相遇，但佢其實一直心儀青梅竹馬嘅關口里美，不過關口偏偏鍾意花弗男三上健一；之後完治漸漸愛上莉香，被三上玩嘅關口之後又鍾意完治……成個故事都係講佢哋糾纏不清嘅四角關係。
喺1991年，被日本富士電視台改篇拍成電視劇（喺當年1月7號播到3月18號，卡士有鈴木保奈美（飾演莉香）、織田裕二（飾演完治）、江口洋介（飾演三上）等等，呢幾位演員都因為拍呢套劇而爆紅，而本劇亦成為日劇經典之一。當年香港亞洲電視亦有買入版權播放粵語配音版，廣受歡迎，呢套劇當年熱播亦令到香港掀起一片日本偶像劇熱潮。
2020年，富士電視台再次翻拍《東京愛情故事》，選角人面全非，故事亦適度改篇。不過因為平成版實在太過經典，有擁躉話令和版新不如舊。而香港地區就由「黃viu」引進點播服務，緊貼日本每集遲當地一星期喺香港上架。
東京熱

東京熱（Tokyo-Hot）係一間喺美國註冊嘅日本鹹片製作公司。尺度比其他鹹片公司嘅作品大膽好多。
東京熱其中一個特色，係有佢歐陸節拍音樂風格嘅主題音樂。

文化影響
東京熱喺一啲香港會睇鹹片嘅網民之間幾有名氣，喺香港反送中運動，有高登音樂台網民將東京熱嘅主題音樂改編做批評香港警察對和平示威者亂咁發射催淚彈，改編作品名為《TG熱主題曲》。
東京癲狗

《東京癲狗》係一部日本富士電視台嘅電視劇，由小栗旬等主演，2009年10月19號播到12月21號。
東京放送系統電視台

東京放送系統電視台（日文株式会社TBSテレビ，減筆TBSテレビ、TBSテレビジョン，英文Tokyo Broadcasting System Television），減筆TBS電視台，係日本一電視台，總部喺東京。呢個台係日本五大民營無線電視台之一，在京六局之一。地面電視識別呼號：JORX-DTV。
公司一九五一年五月成立，一九五五年四月一號開始電視廣播。二〇〇九年四月一號，電視部門分出嚟，成立子公司。二〇一三年五月卅一號朝早九點，電視台用世界最高電波塔，向關東地方廣播。
椰汁雞湯

椰汁雞湯係種泰國式嘅雞湯，同冬蔭功一樣出名，材料有南薑、椰汁、香茅、泰國青檸、雞肉同草菇。
椰絲

椰絲即係椰子肉碎，亦係整好多甜品嘅原料。椰子起肉整乾，再榨椰油，淨低嘅渣打碎，就變做椰絲。
椰菜

椰菜（學名：Brassica oleracea var. capitata），植物學會邊個叫佢結球甘藍，又叫做捲心菜，係一種常見嘅菜，原產於地中海沿岸。
椰油

椰油又叫椰子油，係由椰子白色果肉提煉出嚟嘅食油，室溫下係奶白色半固體，有好香濃嘅椰子味。
椰油有好多飽和脂肪酸，過去並認為唔健康，但近年因為椰油無膽固醇同反式脂肪，加埋佢嘅脂肪酸多數係短鏈到中鏈（好似月桂酸同肉荳蔻酸），亦有人認為係健康嘅食油。
椰糖

椰糖係由椰樹提煉嘅食糖，屬棕櫚糖嘅一隻，喺東南亞、南洋各地都好普遍。佢個樣睇落似黃糖，但有一朕椰子香味。
椰菜仔

椰菜仔又叫抱子甘藍，係甘藍嘅其中一個變種，亦係種菜蔬，外型似超迷你嘅椰菜。
椰汁糕

椰汁糕係一種以椰漿同乳製品做主要材料嘅啫喱，係香港流行嘅甜品之一。溝埋之後唔使蒸煮，雪幾個鐘就完成，有時會灑啲椰絲喺面。
水怪

水怪（英文：water monster），住喺海嘅就叫海怪（sea monster），係神話同傳說入面嘅一啲住喺水入面嘅傳說生物，可以包埋現實當中嘅都市傳說當中嘅神秘未知水中生物（例子可以睇尼斯湖水怪）。水怪有好多唔同嘅樣，有啲水怪會俾人描述成個樣似龍或者大嘅海蛇（可以睇吓聖經海怪），同埋係長、生咗多隻手嘅怪物等，又有啲水怪俾人描述話係生得似巨型嘅八爪魚（可以睇吓挪威海怪）。
傳說嘅水怪可能好苗條同有鱗片，通常被描繪成威脅到船隻或者噴水嘅噴頭。「怪物」嘅定義係主觀。另外，一啲海怪可能係根據科學上公認嘅生物，例如鯨魚同巨型魷魚。
普遍認為，喺海底大約1,000米深嘅地方，有好多大型未知生物，體長大約喺18-20米之間。
水族

水族係中國其中一個少數民族，主要住喺貴州同廣西交界，人口43萬。
水族缸

水族缸，又叫金魚缸、魚缸，係用嚟裝住水生動植物養嘅容器，通常至少有一面係透明嘅玻璃或者膠面。
水戶蜀葵

水戶蜀葵（日文：水戸ホーリーホック）係日本一支職業足球隊，日本乙組職業足球聯賽（J2）球隊之一。球會根據地係茨城縣水戶市，主場係水戶市立競技場。

史
佢嘅前身係水戶足球會，1994年成立。2000年加入日本職業足球聯賽。
水手

水手係船上做嘢嘅人，打理隻船。聽命於火長同舵工。船上所有雜務，都係水手做。由於科技發達，水手亦分工精細，有唔同名目。
水撥

水撥係玻璃上面撥走水跡嘅架生，通常裝喺車嘅擋風玻璃上面，令司機可以響落雨都睇得清楚路面情況。
水戶

水戶係日本茨城縣縣治，亦係個特例市，人口27萬。
水房

水房（粵拼：seoi² fong⁴），又叫和安樂，係個黑社會組織，衍生自和勝和及香港汽水廠安樂水房，喺香港同澳門都活躍。
水文地理學

水文地理學（英文：Hydrography）係地理學嘅其中一個分支，專門研究海洋、河、湖等等同水有關嘅地理環境。
教車師傅

教車師傅係種教師，專門教人點樣揸車。教車師傅可以係教車學校嘅教員，亦可以係獨立執業嘅。
散嗌

散嗌，又叫散叫、散買、散餐、零星餐，係食肆落單嗌嘢食用到嘅用詞，指就噉買一樣樣嘢食，而唔係叫成個套餐，通常都無套餐咁抵，但自由度會大好多，會多啲嘢揀。
英文、法文叫À la carte。
敢跑到極地

《敢跑到極地》（Running The North Pole Marathon），係香港電視娛樂製作嘅真人騷節目，由劉心悠、梁釗峰同香港長跑運動員徐志堅演出，2019年5月12到19號逢禮拜日20:00-20:30喺ViuTV播。三位參加者會代表香港參與北極馬拉松賽事。
散學日

散學日（粵拼：san3 hok6 jat6）係喺一個學年讀書最後嗰日。每個國家嘅當地季節、氣候同埋天氣都唔同，所以每個國家嘅散學日都唔同，連散學日所做啲嘢都唔同。
敢愛咁做

《敢愛咁做》（英文：How To Have Sex）係2023年美國電影，由米雅麥簡娜布斯、羅拉比克、森姆博湯利、尚湯瑪士主演，莫莉曼寧禾加執導。
散佈圖

散佈圖（scatter diagram）係一種統計圖，圖嘅兩條軸分別代表一個變數，圖上每一點代表一個個案，而每個個案都喺嗰兩個變數上有個數值。
散光

散光（粵讀：saan² gwong¹，英文：Astigmatism，亦作：亂視）係眼嘅一種屈光不正常狀況，與角膜嘅弧度有關。
專業定義:眼球喺唔同子午線上屈光度唔同,形成兩條焦線同最小彌散斑嘅屈光狀態稱為散光
人類嘅眼並唔係完美嘅，如果角膜喺某一角度嘅弧度較彎，而另一啲角度則較扁平，光線便唔可以準確地聚焦喺視網膜上，呢種情況便稱為散光。散光患者睇嘢時會較難細微地睇清景物。一般情況下，散光並唔會獨自出現，患者嘅眼通常都會伴有近視或遠視。
散光嘅矯正方法：主要係配戴眼鏡，散光眼鏡喺某一角度會有特別嘅弧度，以矯正患者眼喺該角度嘅散光；隱形眼鏡或激光矯視手術亦可矯正散光嘅問題。
除咗角膜外，晶狀體嘅弧度唔一致，亦係造成散光嘅另一原因。
市場上經已有非常多種類嘅即棄散光隱形眼鏡，度數範圍足夠8 成以上散光患者，視光師建議無論配戴鏡框眼鏡，抑或隱形眼鏡，有散光問題便需要立即矯正，並唔係高散光度數先至需要矯正。
有部份人誤以為散光隱形眼鏡鏡片比一般隱形眼鏡厚，配戴時會感不適。其實隨著科技及物料嘅改進，現散光隱形眼鏡鏡片嘅厚已跟一般隱形眼鏡一樣，配戴起嚟亦冇任何分別。
曾國藩

曾國藩（1811年11月26號—1872年3月12號），原先叫子城，譜名傳豫，字伯涵，號滌生；大清湖南長沙府湘鄉白楊坪（而今嘅湖南婁底雙峰縣荷葉鎮天子坪）人。
佢係中國近代政治人、軍人、理學家、文學家，同埋胡林翼並稱為「曾胡」，不過喺討伐太平軍嗰陣，曾經大規模屠殺平民，於是大家將佢同佢細佬曾國荃一齊叫做曾剃頭或者曾屠戶。
佢同李鴻章、左宗棠、張之洞並稱「晚清四大名臣」。做官最高做到武英殿大學士、兩江總督、直隸總督。同治年間，畀清穆宗封做一等「毅勇侯」，而且爾個封號可以世代傳承，謚號係「文正」。
佢有兩個仔，二仔曾紀澤係晚清外交家，三仔曾紀鴻係晚清數學家，孫仔曾廣鑾係晚清資政院議員。
晚清史（1840年—1911年） 改
重大事件
清皇室重要人物
重要人物
重要組織
曾國衞

曾國衞，IDSM，JP（英文：Tsang Kwok Wai Erick，1963年9月1號—）係現任香港政府政制及內地事務局局長，兼任候選人資格審查委員會官守成員，入境事務處前處長。佢老婆係香港海關頭一位女關長何珮珊。

經歷
曾國衞早年讀東莞同鄉會方樹泉學校同埋佛教大雄中學。嗰時嘅佢無心讀書，搞到成績超差。其後喺高中被一個經濟科老師引起咗佢嘅讀書興趣，於是開始畀心機讀書，喺第二次參加香港高等程度會考入面攞到2A3B嘅成績入香港中文大學，1986年喺新聞及傳播學系畢業，仲同後來《頭條日報》助理總編輯劉國業做同學。
1987年4月加入入境事務處任職助理入境事務主任，至2016年4月5號接替退休前休假嘅陳國基升任該處處長。
2020年4月22號，曾國衞畀國務院根據行政長官林鄭月娥嘅提名同建議任命為政制及內地事務局局長，接替被免職後平調接任公務員事務局局長嘅原局長聶德權。

屋企
曾國衞老婆係香港海關首位女副關長何珮珊。兩人喺2003年至2004年借調保安局期間喺辦公室朝夕相對，漸生情愫。兩人喺2007年結婚，當時曾國衞派駐北京，由何珮珊一腳踢籌備婚禮，婚後一直各有各忙，冇蜜月旅行，亦冇計劃生細路。
曾坪

曾坪（韓文：증평군／曾坪郡 Jeungpyeong gun */?）係大韓民國忠清北道嘅一個郡。
曾國猷

曾國猷（英文：Mark Tsang，1981年1月28號—），係香港藝人曾志偉個細仔，曾寶儀同曾國祥個細佬。佢曾經搞過生意，到2017年佢阿爸搭路等佢有機會做節目主持。
曾國祥

曾國祥（Derek Tsang Kwok Cheung，1979年11月8號—）係香港演員曾志偉個仔，亦係昔日華探長曾啟榮個孫仔，做過編劇同演員。2016年執導《七月與安生》獲得第53屆金馬獎最佳導演提名。
佢家姐係台灣綜藝節目主持曾寶儀；老婆係演員王敏奕，2019年喺北海道結婚。

獎項提名
2021年3月，曾國祥執導電影《少年的你》入圍「第93屆奧斯卡頒獎禮」最佳國際片。
曾大屋

曾大屋（曾讀增，Tsang Tai Uk），正名叫山下圍或者山廈圍，係香港沙田一圍。響博康邨南面。呢條村係1867年起好，係條姓曾嘅村，所以叫曾大屋，又或者曾氏大屋，曾家大屋。村民係客家人，開村祖係曾貫萬。喺2009年12月18號被評為香港一級歷史建築。
曾大屋係典型嘅客家圍村之一，係曾氏家族嘅根據地。佢喺1848年開始起，起咗廿年先至起好。大屋係用花崗石、青磚同埋實木嚟起嘅，係沙田保存得最完整嘅粵東客籍圍村。 曾大屋係長立方形嘅，總共有三進，屋同屋之間有通道同埋天井相連；圍牆上有排列整齊嘅槍孔同瞭望孔，圍嘅四角有更樓同炮樓，用嚟防禦外敵入侵。北面圍牆有3個入口，門頂係圓拱形嘅，正中嘅正門可以直接通往祠堂。祠堂位於最後一進排屋嘅中心，係舉行祭典同儀式嘅地方。
維基同享有多媒體嘅嘢：Tsang Tai Uk
曾大屋遊樂場

曾大屋遊樂場，香港公園之一，遊樂場之一，喺沙田沙角街，另兩邊為大涌橋路同獅子山隧道公路，曾大屋隔離，英文叫Tsang Tai Uk Recreation Ground。行政上歸沙田區。設施有草地球場、籃球場、網球場、羽毛球場、排球場、戶外乒乓球檯，以及十一人造草地足球場。
平等機會委員會

平等機會委員會（英文：Equal Opportunities Commission，縮寫：EOC；簡稱平機會）係香港獨立嘅法定機構，喺1996年成立，負責執行《性別歧視條例》、《殘疾歧視條例》、《家庭崗位歧視條例》同《種族歧視條例》。平等機會委員會有7%嘅職員係殘疾人士。

簡介
平等機會委員會致力消除基於性別、婚姻狀況、懷孕、殘疾、家庭崗位同種族而產生嘅歧視。此外，委員會亦致力消除性騷擾同基於殘疾同種族嘅騷擾同中傷行為，促進男女之間、傷健之間、有家庭崗位同冇家庭崗位人士之間同唔同種族人士之間嘅平等機會。

平等機會法例
任何人喺以下活動範圍之內基於性別、婚姻狀況、懷孕、殘疾、家庭崗位或種族而被歧視，都可向平等機會委員會投訴。委員會會對投訴嘅行為作出調查，並藉進行調解而協助達致和解。如果未能夠達到和解，投訴人可以申請其他協助，包括法律協助。亦可根據四條條例直接向區域法院提出法律程序。

性別歧視條例
根據《性別歧視條例》，任何人喺以下活動範圍之內基於某人嘅性別、婚姻狀況或懷孕而作出歧視行為，即屬違法：
僱傭
教育
貨品、服務同設施嘅提供
處所嘅處置或管理
諮詢團體嘅投票資格同埋被選入或委入該等團體
會社嘅活動
政府嘅活動
《性別歧視條例》亦確保任何人在僱傭、教育、貨品、服務同設施嘅提供同處所嘅處置或管理範圍之內免受性騷擾。

家庭崗位歧視條例
根據《家庭崗位歧視條例》，任何人基於某人嘅家庭崗位而作出歧視行為，即屬違法。「家庭崗位」指負有照顧直系家庭成員嘅責任，「直系家庭成員」係指因血緣、婚姻、領養或姻親而同嗰個人有關嘅任何人，受到保障嘅活動範圍同《性別歧視條例》度列出嘅相同。

種族歧視條例
《種族歧視條例》保障任何人唔會因為種族而受到歧視、騷擾或中傷。種族係指個人嘅種族、膚色、世系、民族或人種，根據《種族歧視條例》，任何人基於某人嘅種族而作出歧視、騷擾或中傷行為，即屬違法。《種族歧視條例》提供保障嘅範疇包括：
僱傭
教育
貨品、設施或服務嘅提供
處所嘅處置或管理
公共團體嘅參選同投票資格
會社活動
平繁龍一

平繁龍一（1988年6月15號—）係日本足球員，司職前鋒，效力熊本羅亞素。
平石直人

平石直人（1992年6月23號—）係日本足球員，司職中場，效力藤枝MYFC。
平福

平福（越南文：Bình Phước）係越南一省，省會同帥，人口大約80萬。
平穩過程

平穩過程（stationary process）係一種隨機過程，指個隨機過程嘅無條件概率分佈唔會隨時間改變。
平石健太

平石健太（1985年6月26號—）係日本足球員，司職後衞，效力過福岡黃蜂。
平秀斗

平秀斗（1994年6月25號—）係日本足球員，司職前鋒，效力福島聯。
平等主義

平等主義係種意識形態，追求所有人都應該得到社會嘅平等保障，有同等嘅權利，而唔分性別、年齡、種族、社會階級、信仰、性取向等等。世界人權宣言第一條就講明「人皆生而自由；在尊嚴及權利上均各平等」。
拔林站

拔林站喺臺南市官田區，係臺灣鐵路管理局縱貫線南段嘅鐵路車站。
拓跋燾

拓跋燾（408年—452年3月11號），係北魏第三位皇帝，423年12月27號至452年3月11號在位期間，跟諡號叫魏太武帝。
拓跋珪

拓跋珪（371年8月4號—409年11月6號），係北魏開國皇帝，386年到409年在位，死後廟號太祖，跟諡號叫魏道武帝。
拔沓人

拔沓人（粵音：bat6 daap6 jan4，拔沓文：Batak），抑或譯做婆達人，家下多數跟普通話譯做巴塔克人，係主要分布喺印尼蘇門答臘嘅民族。佢哋識講拔沓文同埋印尼文，人口加埋有成八百萬人咁多，主要信基督教同埋伊斯蘭教。
喺十三世紀趙汝適《諸蕃志》度，就寫低咗一個嗌「拔沓」嘅三佛齊屬國，十五世紀嗰陣葡國佬皮萊資寫嘅東方誌都有個嗌拔沓嘅國家，相信係由呢個民族建立嘅。
拔沓文

拔沓文（粵音：bat6 daap6 man4*2；拔沓文：ᯘᯮᯒᯖ᯲ ᯅᯖᯂ᯲），係印尼拔沓人講嘅屬於南島語系嘅語言。喺歷史上呢種語言係用拔沓字母嚟寫嘅，之但係家下幾乎轉嗮用拉丁字母。呢種語言亦可以分做好幾種互通唔到嘅語言（卡羅文、斯馬隆貢文、多巴文、曼大靈文等等）。
拉布拉多海

拉布拉多海（英文：Labrador Sea；法文：mer du Labrador）係大西洋西北部一個海，喺拉布拉多同格陵蘭之間間，最深嗰度約莫4,316米。
拉布拉他河

拉布拉他河係南美洲一條河，起源自巴拉那河同烏拉圭河交界，最後流入大西洋，長290公里。
拉布拉多半島

拉布拉多半島，係北美洲東北部嘅半島，面積有140萬平方公里，由加拿大紐芬蘭同魁北克管。
拉布拉多鴨

拉布拉多鴨（Camptorhynchus labradorius）係一種呈黑白色嘅鴨，相信係北美洲自1500年後第一種絕種嘅動物。
拉度爾

拉度爾（粵拼：laai1 dou6 ji5，羅馬尼亞文：Mirel Rădoi，1981年3月22號—）係個羅馬尼亞足球員，司職中堅。

葳蕤史
呢節要加長。
拉度華榭軒爾

拉度華榭軒爾（法文：Ladoix-Serrigny），係法國布爾岡黃金丘嘅其中一個市鎮。
拉帕爾馬島

拉帕爾馬島（西班牙文：La Palma）係西班牙加那利群島一島，面積708平方公里，首府係聖克魯斯德拉帕爾馬。
拉布拉多

拉布拉多（英文同法文：Labrador）係加拿大一地區，喺大西洋沿岸，同一海之隔嘅紐芬蘭島組成紐芬蘭與拉布拉多。拉布拉多總面積 29 4330 平方公里，同紐西蘭面積差唔多。2021年，拉布拉多人口 2 6655。
江戶時代

江戶時代（日語：江戸時代）係日本一個時代，佢嘅年份喺1603年到1868年為止，當德川家康成為咗征夷大將軍同埋成立江戶幕府之後，咁就開始咗。由於江戶時代早期開始實行鎖國政策，只批准明朝（同後來嘅清朝）同埋荷蘭嘅商船到日本貿易，形成更獨特嘅日本文化。此外，實行咗嚴格嘅武士制度，令到幕府自1636年嘅島原之亂後，直到幕府為止，冇發生過大規模嘅暴動。

政治
雖然喺關原之戰大大削弱豐臣家實力，但係仍然重未減少家康對豐臣秀賴嘅戒心，終於喺1615年大阪之陣中消滅咗豐臣家，此後為免出現武士之間嘅互相攻擊，下令進行一國一城令以及參勤交代加緊對地方大名嘅監督。德川幕府設立咗譜代大名同埋外樣大名，此外重有長期留喺江戶城嘅武士集團旗本，成為咗幕府統治全國嘅基礎。

經濟
幕府為咗方便自己統治，開始實行嚴格嘅階級制度。佢哋特別重視農民，重唔鼓勵啲日本人從事商業活動。
江旻憓

江旻憓（英文：Vivian Kong Man-wai，1994年2月8號—）係香港女子劍擊運動員，參與重劍項目。佢喺香港出世後移民加拿大溫哥華，6歲返香港，11歲開始玩重劍，13歲就已經攞2007年全國少年錦標賽U17組冠軍。2014年亞洲運動會，佢代表香港喺女子重劍個人賽同團體賽都攞到銅牌。2019年，佢嘅世界排名升到第一。
2024年，佢喺巴黎奧運女子重劍決賽贏咗香港史上第三面夏季奧運金牌。
江智蛟

江智蛟，香港親中派政治人物兼會計界人士。

選舉經歷
喺2021年9月，佢經指定團體提名(香港會計諮詢專家協會)成為香港特别行政區選舉委員會會計界委員。之後佢喺李家超無提政綱嘅情況下，有份提名李家超參與2022年香港行政長官選舉。
江戶川柯南

江戶川柯南（日文：江戸川 コナン／えどがわ コナン Edogawa Konan），係青山剛昌作品《名偵探柯南》嘅男主角，原本叫工藤新一（日文：工藤 新一／くどう しんいち Kudō Shin-ichi）。

創造
將工藤新一變做一個細路嘅諗法，靈感嚟自赤川次郎《三毛貓福爾摩斯系列》嘅主角「福爾摩斯」。
「江戶川柯南」呢個名入面，「江戶川」嚟自日本小說家江戶川亂步、「柯南」嚟自英國推理小說家柯南·道爾；至於「工藤新一」呢個名，個姓「工藤」嚟自偵探連續劇《偵探物語》主角工藤俊作、「新一」就出自日本科幻小說家星新一。

概說
江戶川柯南原本叫工藤新一，17歲，身高174cm，生日係5月4號，響帝丹高中讀二年級。老豆係世界有名嘅推理小說作家工藤優作，阿媽就係女明星工藤有希子。
高中一年級個陣，佢坐嘅個架飛機發生殺人事件，佢響順利解決事件後令到差人甘拜下風。之後佢又陸續解決幾單案，出嗮風頭，畀人叫做「平成嘅福爾摩斯」、「日本警察救世主」，同另一位高中生偵探服部平次並稱「關東工藤，關西服部」。
一次同好朋友毛利蘭去迪士尼玩，見到一班可疑人士（黑暗組織）響暗角進行交易，畀對方發現，將依然仲響測試階段嘅毒藥APTX4869強迫工藤食咗佢，以此殺人滅口。但由於藥物嘅副作用（組織唔知），工藤並冇死，但身體就縮細成七歲個陣嘅樣。響聽取鄰居阿笠博士嘅意見之後，佢決定改名「江戶川柯南」，入讀帝丹小學一年級，依家住響毛利蘭個老豆毛利小五郎屋企。為咗得到解藥，變返原來個樣，佢堅持調查黑暗組織。
當飲咗中國酒「白乾兒」之後，佢會短暫變返原來個樣（24個鐘）。

技能
擁有住一流嘅推理能力，學識淵博、才思敏捷，擅長觀察同埋分析，同時繼承咗老豆嘅推理能力同阿媽嘅演技（但優作都話佢嘅觀察力仲係差啲）。雖然身體變細，但個腦、性格等冇變，所以佢依然可以幫手查案。由於身體上嘅限制，阿笠博士為佢度身訂造咗太陽能滑板、領帶變聲器、手錶麻醉槍、伸縮肩帶等嘅發明。曾經多次透過麻醉毛利小五郎、跟住扮係毛利去解決案件，當然佢唔止麻醉過毛利一個人。
FBI同日本差人都好信任佢，以至於一有大案就會聯絡佢，當然他亦有份參與。
運動唔錯，最叻踢足球。初中時期係足球社大將、負責中場，但升到高中後就冇加入足球社。佢話係玩足球純粹係想培養出偵探應該有嘅運動神經，從來冇打算向足球呢方面發展。佢嘅反射神經非常好，腳力甚至好過一般嘅成年人。佢嘅慣用腳係右腳，不過佢踢波嗰陣會用左腳。

影響
基於《名偵探柯南》嘅知名度，江戶川柯南亦都出名。響華人圈，啲人調查失物、案件真相等行為，媒體多稱之為「扮柯南」，成為查案嘅代名詞。
響2021年10月，柯南官方將柯南雕像由大阪電視台運去英國必嘉街。
江月珍

江月珍，香港律師兼親中派政治人物，香港中小型律師行協會理事。

政治觀點同活動
佢係香港親中派嘅成員。喺2017年，佢曾經簽署反對港獨嘅聯署。
江揚

江揚，香港親中派政治人，香港再出發大聯盟發起人之一。
江攝

江攝（粵拼：gong1 sip3；中古漢語拼音：krung）係十六攝之一，佔《廣韻》二百零六韻之中四個。平聲、上聲、去聲中古構擬音為陽聲韻/ɔŋ/，而入聲構擬為入聲韻/ɔk/。

擬音
一般將江攝嘅主元音擬爲/ɔ/。

廣東話
標準廣東話，江攝字，混入宕攝一等，平上去聲都讀做/ɔŋ/，入聲讀做/ɔk/。
明天會更好

《明天會更好》（英文：Tomorrow will be Better）係全球華語流行樂壇史上最成功嘅公益單曲之一，由羅大佑作曲，羅大佑、張大春、許乃勝、李壽全、邱復生、張艾嘉、詹宏志等人共同作詞，陳志遠編曲，羅大佑、張艾嘉、李壽全出面邀集台灣60位華語歌手共同錄唱。專輯於1985年年底出版，收錄群星合唱版、松江兒童合唱團演唱版、卡拉OK伴唱版、伴奏版四種版本，由藍與白唱片發行。

創作背景
1985年，非洲埃塞俄比亞發生飢荒。為援助饑民，美國歌手以稍早英國群星合唱嘅公益單曲Do They Know It's Christmas為藍本，組成USA For Africa，推出合唱歌曲We Are the World，專輯版稅捐作賑災用途，迴響極為熱烈，並募得鉅款。流風所及，世界各地多有仿效者。
1985年，《明天會更好》原定宣佈喺10月10號上市，但喺各界翹首企盼下，延期到咗台灣光復節40周年；1986年係「國際和平年」。《明天會更好》嘅創作初衷，即係模仿We Are The World「群星為公益而唱」嘅形式，呼應世界和平年嘅主題、並紀念台灣光復40週年。
《明天會更好》邀集嘅華人歌手跨越唔同地域、唔同唱片公司，打破咗簽約嘅限制。專輯製作單位以「明天基金會籌備會」嘅名義，邀集台灣當時最知名嘅唱片公司包括飛碟唱片、喜瑪拉雅音樂、新格唱片、歌林唱片、滾石有聲出版社、鄉城唱片、寶麗金唱片、麗歌唱片、光美文化、上華唱片、點將唱片、科藝百代、福茂唱片等參與呢張專輯，並由各間唱片公司競標發行權。專輯售出嘅盈餘由後嚟標得專輯發行權嘅藍與白唱片捐畀中華民國消費者文教基金會（消基會），為消基會籌募新台幣600萬元嘅基金作為公益之用。
「紀念台灣光復40週年」嘅主題喺歌曲發行之後，反而好少被提及。呢個可能同發行時間一再推延、錯過咗1985年10月25號嘅台灣光復節有關。《明天會更好》嘅公益訴求，亦變得更模糊、分歧。當時台灣唱片市場嘅盜版、盜錄問題非常嚴重，加上曾經有媒體以「海盜王國」形容台灣生產名牌仿冒品嘅猖獗情形，對台灣嘅國際形象傷害頗大，故「反盜版」、「反盜錄」、「反仿冒」亦成為好多參與歌手強調嘅主題。
關於呢首歌嘅歌詞，羅大佑喺後嚟回憶台灣喜劇演員許不了嘅時候，曾經透露：「後嚟喺寫《明天會更好》嘅歌詞時，我為佢填咗一句『誰能忍心看他最後的小丑　帶走我們的笑容』，但被認為太灰色，無法採用。」根據最後嘅演唱版本，發表嘅歌詞係：「誰能忍心看那昨日的憂愁　帶走我們的笑容。」2019年，滾石音樂公佈原版歌詞，全歌詞充滿悲痛同批判。
錄唱前夕，主辦單位邀集好多音樂界、文化界人士各自貢獻詞句，以羅大佑嘅版本為主，逐句修潤，先至共同完成最終嘅歌詞定稿。
《明天會更好》集結咗60位台灣歌手，但係其中一啲著名歌手卻未能出席，包括鳳飛飛、歐陽菲菲同鄧麗君。
2011年元月發行嘅《印刻文學生活誌》刊載羅大佑同龍應台嘅對談紀錄中，羅大佑表示，答應咗寫歌工作之後，至知道中國國民黨原本想就地利用呢首歌曲作為該黨嘅選舉歌曲，當下有「被騙」嘅感受；但因完成後嘅歌曲有部分歌詞寫實地描寫咗灰暗面，被中國國民黨中央委員會文化工作會（文工會）認為唔適合用作選舉形象歌曲，作為該黨選舉形象歌曲嘅提議先至作罷。

影響
《明天會更好》集合台灣樂壇眾多巨星合唱嘅空前創舉，加上朗朗上口嘅旋律，令呢首歌大受歡迎，專輯喺短短幾個月內就喺台灣、香港等地售出25萬張以上，成為全球華人嘅公益典範。1990年代，中國大陸嘅中小學老師更經常將《明天會更好》列為歌唱比賽嘅指定曲。
1987年，香港無綫電視推出類似《明天會更好》嘅《地球大合唱》，邀集群星為公益獻唱，兩者常被相提並論。2001年，台灣「金曲獎」發起反盜版運動，邀請羅大佑製作主題曲《2001明天要更好》；2003年為防治沙士，鼓勵民心，召集80幾位歌手製作合唱作品《手牽手》；同喺2005年初為響應救助南亞海嘯災民，召集近100名歌手合唱《愛》，亦能夠見到當年「《明天會更好》」嘅影響。
2008年5月20號，中華民國總統馬英九喺佢就職演說上，以《明天會更好》落下咗帷幕。
2011年10月10號，中華民國100年國慶典禮上由台灣原聲童聲合唱團嘅《百年禮讚》表演中，以《明天會更好》代表國語嘅部份。
2012年6月2號教育部發起紫錐花運動選定《明天會更好》做為運動主題曲，風行各級學校校園；並喺2013年元旦總統府升旗典禮邀請臺北市中山女高、內湖高中同新北市復興商工三校學生喺典禮上演唱。
明報

《明報》，係一份響香港發行嘅收費報章，1959年5月20號創刊，創辦人係查良鏞，即係金庸，政治立場係香港中間派。
明報晚報

《明報晚報》係香港一份摺咗嘅報紙，1969年創刊，係《明報》嘅晚報版，1988年停刊。
明太子

明太子（明太子／めんたいこ mentaiko）係阿拉斯加鱈嘅魚子（包埋卵巢組織）經過加工醃製而整成嘅嘢食，好多時都會落辣椒粉辟腥，所以通常都帶些少辣味。因為朝鮮將阿拉斯加鱈叫「明太」（명태 myeongtae），傳到日本後，呢隻魚嘅魚子就自然叫「明太子」。明太子主要喺日本菜用得多，既可以就咁食，又可以夾落飯糰食，亦可以做調味，味道辛辣。
明堂和也

明堂和也（1986年4月4號—）係日本足球員，司職中場，效力過新潟天鵝，及富山勝利。
月桂葉

月桂葉係種香料，由有特別香味月桂葉，整乾之後做出嚟。用嚟做調味，多用嚟地中海菜；煲湯、炆、醃肉、煙熏等。月桂葉性質溫和，整乾之後令佢香味更加濃。
除咗用月桂（Laurus nobilis）嘅葉，呢幾種植物 Umbellularia californica，Cinnamomum tamala，Syzygium polyanthum，Pimenta racemosa，Litsea glaucescens 都係月桂葉嘅來源。
月氏

月氏（粵拼：jyut6 zi1，「氏」讀「支」）係中國西部嘅遊牧民族，位置喺甘肅西部同新疆東部，喺戰國初期已經存在。前2世紀，月氏畀匈奴打，分咗做兩部份，向西搬去伊犁嘅叫大月氏，留喺甘肅同青海嘅叫小月氏。
呢篇月氏係關於國嘅楔位文章，重未寫完嘅。麻煩你幫手充實佢。
月桂

月桂（粵拼：jyut6 gwai3；學名：Laurus nobilis）係樟科月桂屬嘅常綠喬木。
佢嘅葉叫月桂葉，係種常見嘅香草。

用途
唔同國家都有唔同用法。喺古希臘，會用佢織月桂花環，係榮譽象徵。喺意大利，佢嘅嫩香葉可以拎去整成意粉嘅配料。部份國家會拎佢啲葉做草藥。
月海

月海（Lunar mare）係月光上面嘅低窪平原，望落比其他地方深色，主要由玄武岩組成。月海並唔係海，亦無水喺上面，只係古時觀察者以為係海。除咗月海呢個名之外，有同樣地理特徵嘅地方亦有唔同嘅名，包括月洋（oceanus）、月湖（lacus）、月沼（palus）同月灣（sinus）。
月球日

月球日，準確嚟講係月球太陽日，係指月球參照太陽重複一次自轉嘅週期。由於地球同月球之間有潮汐鎖定，隻週期都係月球圍住地球公轉一輪、重複相同月相嘅週期（即太陰月）。因為噉，朔時到朔時嘅週期著經常攞嚟代表佢。 月球日對應地球嘅29.5個太陽日。

主要定義
相對於啲天球度嘅固定恆星，月球需要27個地球日，7小時43分鐘12秒來完成一個軌道週期。但係，由於同時地月系統都圍住太陽行，所以月球必須行得仲遠多啲先轉返同一個相位。平均嚟講，呢個會合週期持續29日12小時44分鐘3秒， 即地球度一個陰曆月嘅長。確切嘅長度會跟住時間變，因為地月系個圍太陽行嘅速度都有少少變化，而地月系公轉速度係受橢圓軌道個偏心率、軌道速度與及其他好多啲喺啲觀察值、相對值、平均值上下變化嘅週期性（periodic）、演進性（evolving）嘅乜乜物物因素影響，啲又受太陽佮埋太陽系其他啲天體嘅引力擾動影響嘅。
係噉，月球上畀定點嘅月晝從開始到結束就持續大約兩週，然之後係月夜又大約兩週。

其他指代
英文「Lunar day」又可以指太陰日。
英文「Lunar day」又可以指月晝，用喺白日同埋晚黑嘅語境入便，即戥月夜相反。呢個喺討論溫度嘅巨大差異嗰陣好常見，例如喺啲有關月球漫遊車嘅討論當中。譬如，「蘇聯嘅Luna任務旨在度過一個月晝（兩個地球週）。 又如，中國於2019年1月降落月面嘅Yutu-2漫遊車，旨在通過關機嚟喺月夜生存到。

陰曆
喺某啲陰曆入便，例如印度曆，陰曆日或者喊做Tithi係定義為陰曆月嘅1/30，即月亮戥太陽之間嘅經向角度增加12度要到嘅時間。根據返呢個定義，陰曆日嘅持續時間好多時都會有啲唔同。
月湖區

月湖區係中國江西鷹潭一個市轄區，總面積137平方公里，人口18萬。
月球交點

月球交點係月球嘅軌道交點，即係月光嘅軌道穿越過黃道嘅位置，總共有兩點：向北嘅叫升交點；向南嘅叫降交點。
月球隕落

《月球隕落》（英文：Moonfall）係一套2022年上畫嘅美國電影，由羅倫艾默烈治執導，荷爾芭莉、柏德烈韋遜、約翰畢利、米高班納、查理龐馬、于文文、當奴修打蘭主演。
意式生肉片

意式生肉片（Carpaccio），係意大利嘢食，係款好薄嘅肉片，最多用牛肉，亦會用魚肉或者其他肉，當頭盤食。
意式煙肉

意式煙肉（Pancetta），係意大利嘢食，係款用豬腩肉整嘅煙肉，用黑椒同食鹽去醃。
意式蛋白餅

意式蛋白餅（意大利文：Macaroon[未記出處或冇根據]），又叫蛋白杏仁餅，係意大利嘢食，主要用大杏仁（可以用椰子或者果仁取代）同蛋白整，源自意大利。
意式蛋白餅個串法「macaroon」同法式小圓餅（馬卡龍）個串法「macaron」只係差一個「o」，加上英文「macaroon」可以指兩樣嘢都得，所以好多人都會搞亂兩樣嘢。
意式多士

意式多士（Bruschetta），係意大利嘢食，底層係塊烘過嘅多士，面頭落蕃茄、蒜茸、香草、橄欖油同芝士。
意大利黑醋

意大利黑醋，又叫意大利陳醋，係原產自意大利摩德納同列治奧愛美利亞嘅黑色食醋，用提子汁釀成，通常做調味料或者做沙律醬汁。
意式聖誕包

意式聖誕包（意大利文：Panettone）係隻意大利嘅甜包，起源米蘭，通常喺聖誕食，包入面通常會有提子乾或者蜜餞果乾。
意式肉卷

意式肉卷（意大利文：Saltimbocca）係種意大利小食，傳統上會用牛仔肉、巴馬火腿同鼠尾草捲埋一齊煮熟，可以配埋用白酒同牛油煮嘅汁。
意式脆餅

意式脆餅（意大利文：Biscotti），又叫意式杏仁脆餅、意式杏仁餅，係意大利嘢食，係款焗兩次嘅大杏仁餅乾，源自意大利中部嘅普拉托。
意式奶凍

意式奶凍（意大利文：Panna cotta）係種意大利甜品，用忌廉、奶、糖同魚膠整，雪凍後就食得，通常會落埋啤梨、焦糖或者朱古力醬一齊食。
機場核心計劃展覽中心

機場核心計劃展覽中心（英文：Airport Core Programme Exhibition Centre），喺香港新界汀九青山公路401號，係一座用《香港機場核心計劃》做主題嘅展覽館，喺1996年啟用，由新機場工程統籌署管理同運作。該署喺1998年解散之後，展覽中心就交畀民政事務總署荃灣民政事務處打理。

史
機場核心計劃展覽中心原址係霍米園（Homi Villa），又叫做白樓嘅別墅由印度商人J·H·律敦治喺1930年代初起，當時係香港啤酒廠有限公司（Hong Kong Brewery）喺深井起嘅香港首座釀酒廠，同時起咗白樓做別墅，後嚟被香港政府買咗，改做香港公務員宿舍。財政司夏鼎基喺1973年曾經入住過別墅。
由於建築物有歷史價值，地理位置可以望到青馬大橋同馬灣海峽，白樓喺1995年被有關香港政府部門改做展覽中心，介紹《香港機場核心計劃》，喺1996年年初開放。古物諮詢委員會喺2010年1月22號將白樓確認評為香港三級歷史建築。
機場快綫穿梭巴士

機場快綫免費穿梭巴士喺港鐵為特定機場快綫同高速鐵路乘客提供嘅免費服務，由港鐵公司委託泰豐遊覽車派車營運，全部用車都有機場快綫塗裝。而家已經停辦。

歷史
香港地鐵（而家嘅港鐵）喺機場快綫通車後，就已經提供穿梭巴士服務，用嚟方便往返新機場嘅乘客，最初由機鐵站上車要出示下列文件或確認有效八達通，而去機鐵站就乜嘢人都可以搭。但係，運輸署幾次「放蛇」，發現以上違法行為，於是由2006年11月6號開始收緊，由機鐵站上車如果冇八達通機鐵車程都唔畀搭，而去機鐵站就「寧嚴莫鬆」（嚴格喺車到查），唔畀啲人藉住呢個服務去機鐵站買飛，只去新機場玩嘅人都唔可以搭。
2020年4月10號，因為武漢肺炎疫情，機場快綫穿梭巴士暫停營運。2020年6月30號，機場快綫穿梭巴士因為武漢肺炎疫情同埋客量持續偏低而正式停辦。

路線
機場快綫免費穿梭巴士線總共開過9條，其中4條往返香港站，5條往返九龍站。
機場島轉向站

機場島轉向站（英文：Airport Island  Angle Station）係香港昂坪360吊車嘅其中一個轉向站，喺東涌西北面嘅赤鱲角機場島南部，轉向角度約60度。呢個站唔畀搭客上落車。
機場快綫單程票

機場快綫單程票（英文：Airport Express Single Journey Ticket），係由香港港鐵出嘅車飛，只可以用喺到機場快綫，屬機場快綫嘅其中一個票種。

用途
機場快綫單程票只畀搭機場快綫單程一次，並必須係來往以下車站：
香港站／九龍站／青衣站 ↔ 機場站／博覽館站；
機場站 ↔ 博覽館站。
水球

水球（英文：Water polo）係一種喺水中進行嘅集體球類運動，係一項結合游水、手球、籃球、欖球嘅運動。比賽嘅目的類似於足球，以射入對方龍門次數最多嗰隊為之贏。水球員喺比賽嗰陣以游水嘅方式進行，除咗守門員之外，兩隻手同時掂波係犯規嘅。

球隊
每場比賽由兩隊對賽，每隊有十三個隊員，其中一個係守門員。比賽嗰陣每隊有七名隊員喺水度作賽，隊員可以無限次替換。主隊嘅隊員戴深色嘅泳帽（一般為藍色），客隊隊員戴淺色泳帽（一般為白色），守門員戴紅帽。每次比賽分四局，每局八分鐘（亦有六、八分鐘嘅球賽），死球嗰陣停止計時，兩節之間休息兩分鐘，中場休息五分鐘。
水狀液

水狀液（Aqueous humour），係一種透明液體，充滿喺眼球前面，夾喺角膜同晶狀體之間，由睫狀體細胞分泌，佢嘅功用係維持眼壓同眼嘅形狀，成分同血漿類似。
水生植物

水生植物顧名思義係指生喺水入面嘅植物。

生態
有好多物種嘅蜻蜓都會喺水生植物上面生蛋。
水牛嶺

水牛嶺（英文：Shui Ngau Ling），香港一山，喺元朗西部，青山公路屏山段以南，水邊村西南後山。雖則叫嶺，查實唔高，三十米有多。如今佔大部份做元朗公園，山頂則起咗百鳥塔。以山為名，當地人叫公園做水牛嶺公園，而原名元朗市鎮公園，就近兩個遊樂場留有舊名。
山上曾有水牛嶺平房區，安置水浸災民，比利時王國捐錢起。原有日晷儀，至今只見下面紀念石碑四面。
當今山腰低處，起有環廻之道，北半公園北路，南半公園南路。

布局
布局而言，環廻道內，大部份為元朗公園。西北處有香港童軍總會元朗西區總部。總部南有墓地，有原居民葬山同金塔。中部東南方，亦有水牛嶺義塚，葬有 二次大戰抗日而死嘅人。西南有兩校，一者保良局羅氏信託學校，二者元朗公立中學。東南一校，路德會西門英才中學。
道外，東北有水邊村同協怡山莊。北有市鎮公園北兒童遊樂場，以及博愛醫院元朗商會極限運動場。西北有御豪山莊，西南御景園。兩處西側為山腳大渠邊，有山下路。南有市鎮公園南遊樂場，以及藝典居。東南有翠韻華庭、元朗公立中學校友會小學、同埋華翠豪園。東有元朗游泳池、元朗大球場。

原居民墓地
水牛嶺西側山腰，有風水穴，叫做犀牛望角。風水咁好，有四大墳，分屬屏山鄧氏、水邊村黃氏、馬田村黃氏，同埋上璋圍鄧門張氏。除咗大墳之外，攞咗無數金塔，原居民骨殖地。
另外亦東便亦有零散墓地。

地理
未大興土木之前，水牛嶺立於元朗平原，四圍稻田環繞。水牛嶺有主峯，北有副峯。嶺西有水北流，轉西經水邊村匯入后海灣。舊時好近海，再古時為海中洲。

菠蘿
舊日除咗山林之外，水牛嶺西側種菠蘿。

亂葬崗傳說
百鳥塔
傳聞日本佔領元朗時，水牛嶺山頭為刑場兼亂葬崗，甚為猛鬼。故日後起公園，設七層塔，即百鳥塔，八角如八卦，鎮住怨魂。

水牛嶺義塚
一九五六年，博愛醫院籌建公墓，葬有二百名無人處理英魂，醫院值理會定期拜祭。碑文為
「

水牛嶺平房區
一九六一年，水牛嶺平房區揭幕，比利時王國捐錢，美國天主教福利會起。唐字碑文為
「

此碑現立於前水牛嶺平房區。
此平房區於一九八六年十二月
清拆以便興建元朗市鎮公園。
」

元朗市鎮公園
啟用碑
一九九一年，區域市政局開放公園，由主席張人龍主持啟用。
水獺

水獺（粵拼：seoi2 caat3）係一種水陸兩棲、肉食性嘅哺乳動物，響動物分類學中歸亞科級別，叫做水獺亞科（Lutrinae），而家有 5 個屬同 13 個物種。
亞洲佔其中五種，分別係：
歐亞水獺；
毛鼻水獺（亞洲東南部）；
印度水獺；
小爪水獺；
海獺

分佈
水獺亞科動物分佈喺全球各地。水獺屬嘅水獺生長喺歐亞大陸嘅河流，海獺喺北太平洋嘅海岸常見啲。
分佈範圍單喺中國就有黑龍江、吉林、遼寧、內蒙古東北部、河南、山西、陝西、雲南、廣西、廣東、海南島、香港呢啲地方。

形態特徵
背毛啡色，肚腩白色，全身有光澤。四肢短，腳趾有蹼，用嚟游水。
呢類嘅主文係「水獺」。
歐亞水獺

生活習性
水獺係濕地裏面嘅主要捕獵者之一。佢哋主要捉魚食，但亦都捉甲殼類、青蛙、老鼠、水鳥等。
奧林匹克國家公園入面嘅北方水獺

保育狀況
香港海洋公園裏面所養嘅水獺
各種水獺嘅保護現狀不一。喺2006年嘅世界自然保護聯盟瀕危物種紅色名錄中，北美水獺屬於世界自然保護聯盟瀕危物種紅色名錄。
響香港，歐亞水獺係濕地最頂級嘅捕獵者之一，米埔同內后海灣係佢哋現時唯一嘅棲息地。而海洋公園響2003年由外地引入兩隻小爪水獺，後嚟改喺「亞洲動物天地」長期養。
水牛山

水牛山（英文：Buffalo Hill）係香港嘅山，海拔高606米，喺沙田區同西貢區，附近範圍劃咗入馬鞍山郊野公園。
水瓜

水瓜（學名：Luffa aegyptiaca）係勝瓜嘅一個品種，原產南亞地方。潮州人會用水瓜整水瓜烙。

文化
粵語有句歇後語：水瓜打狗—唔見咁截。
水生美人蕉

水生美人蕉（粵拼：seoi2 saang1 mei5 jan4 ziu1；學名：Canna generalis）既係美人蕉科美人蕉屬嘅一樖長年生嘅大型水生草本植物，又係濕地系統入面，淨化水質最好嘅植物。

形態
佢唔單止葉多，甚至連花都好多吓。花色唔單止靚，重有好多個品種，花期都好長。啱嗮喺大笪濕地種。
李林甫

李林甫（683年—753年1月3號），小字哥奴，號月堂，陝西人，係唐朝宗室（中文：宗室）（長平肅王李叔良嘅曾孫）、奸臣（中文：奸臣），當時畀人評價「口蜜腹劍」。佢喺734年開始做玄宗朝嘅中書令同尚書左僕射，753年頭去世。
李東昇

李東昇（英文：Alan Li Tung-sing，1993年—）係香港本土派人士，本土民主前線創黨成員。中學讀元朗天主教崇德英文書院，識到同校嘅梁天琦。其後成為本土民主前線創黨成員，並邀請梁天琦加入本土民主前線。
李東昇參與2016年旺角騷亂，被控「暴動」同「襲警」罪。
2016年7月28號，李東昇「策略性」退出本土民主前線，拍住青年新政梁頌恆出選2016年香港立法會選舉新界東選區。本土民主前線發起人黃台仰指出，李東昇係本土民主前線第三把交椅，同青年新政合作加強市民同本土派支持者嘅信心。選舉後，李東昇重新加入本土民主前線。
2017年12月9號，李東昇同黃台仰缺席2016年旺角騷亂案預審，畀香港高等法院發出通緝令通緝。
2018年5月，李東昇同黃台仰喺德國申請難民資格獲批。佢哋當時冇即時同大眾講。直到2019年5月21號紐約時報報導，大家先至知。
李東陽

李東陽（1447年—1516年），字賓之，號西崖，湖南茶陵人，係大明中期嘅大臣、文學家同書法家。佢係明孝宗弘治中興嘅重要助手，喺武宗繼位之後做咗內閣首輔。
李李仁

李李仁（1974年1月6號—）係臺灣演員、歌手、主持人，演出過《武媚娘傳奇》等等電視劇。
李李仁同歌手兼主持人陶晶瑩喺2005年9月11號結婚，2006年4月22號生咗大女「小荳荳」，2009年1月12號生咗大仔「李小龍」。
李東健

李東健，係大韓民國嘅一個男藝人同埋歌手。
李林昌

李林昌，香港親中派人士。

政治立場同參與
佢係香港親中派人士，曾經喺2015年1月去信立法會就行政長官普選辦法發表意見，支持北京未經諮詢或香港人同意，強行訂立，大幅度限制候選人資格嘅831決定。

向佔中發起人索償
佢曾經連同同屬親中派嘅的士司機周展圖同埋鄭玉佳，入稟法院向佔中發起人索償，但之後話自己俾唔起訴訟費用而放棄追討。

喺2016年香港立法會選舉進行賄選種票
喺2016年香港立法會選舉，李林昌以及一對的士司機父女喺資訊科技界選舉入面進行賄選同種票，以每人$1000誘使選民投俾親中派候選人楊全盛。去到2021年月19號，佢哋被判罪名成立，裁判官黃雅茵直斥三人大話連篇，對資訊科技界一無所知，但就喺相近日期加入有關專業學會並成為資訊科技界選民。

2019年香港區議會選舉
喺2019年香港區議會選舉，佢出戰利安選區，挑戰民主派嘅麥潤培，喺選舉前一年佢就已經落區。但由於親中派漠視民意堅持支持修訂逃犯條例，導致選情大受影響，最終佢輸咗俾麥潤培。
李李嘉麗

李李嘉麗，SBS，JP（英文：Lucia Li Li Ka-lai）係香港會計師，香港政府退休公務員。

簡歷
李李嘉麗有香港中文大學文學碩士學位，亦係香港會計師公會資深會員。
李松慶

李松慶（1952年—），人人叫佢「愛心老闆」，1986年喺香港何文田愛民邨「冬菇亭」開咗間叫明利油器粥品店嘅粥檔。響金融海嘯期間，佢每日免費派粥畀邨入面嘅老人家食，後尾俾電視台報導而出晒名，佢間粥檔都畀人叫做「愛心粥檔」。

底細
李松慶細個嗰陣住喺九龍城嘅天台鐵皮屋。1962年，颱風溫黛打到嚟香港，佢屋企俾颱風吹毀。好在當時小學嘅校長同同學仔幫手，籌咗90蚊畀佢一家度過難關。
1986年，李松慶同屋企人為咗完成老竇嘅心願，喺何文田愛民邨「冬菇亭」頂咗間粥檔嚟做。點知1992年7月13號，冬菇亭發生咗一場大火，佢間粥檔都燒光燒淨。佢當時諗過索性執咗間粥檔，但係邨入面萍水相逢嘅校服店老闆，同埋佢一個老伙計，一齊拎咗幾十萬出嚟借畀佢應急，於是佢先裝修開返間粥檔。
因為自己成日受到人家嘅恩惠，深深明白雪中送炭幾咁好，所以佢能力做得到嘅話，都一定會盡力幫人。佢嘅座右銘係「人為善，福雖未至，禍已遠離。人為惡，禍雖未至，福已遠離。」。
2008年9月，「金融海嘯」爆發，佢本來同朋友夾份買的士，但係個朋友甩底，之後就接到皇冠車行通知話佢中咗「黃金大獎」，贏到價值15萬嘅金條。查實，佢幾年前已經開始半價賣粥畀幫襯粥檔嘅老人家，既然突然之間賺咗筆橫財，就索性改做每朝免費派粥。自從「免費派粥」嘅善舉傳開咗之後，唔少有心人主動捐錢或者物資畀佢支持佢，而專登嚟幫襯嘅客人都一日比一日多，粥檔生意不跌反升。
2008年11月，李松慶話自從傳媒報道佢間粥檔免費派粥畀老人家之後，每日都吸引咗大批市民嚟幫襯，令佢鋪頭多咗好多生意。雖然粥檔已經請多咗人手，但係仍然搞唔掂；李松慶重病埋，連佢老婆都因工受傷。但係喺辛苦背後，有街坊質疑佢做嘅嘢，重話佢賣嘅白粥得七成滿，但係派嘅粥就滿到瀉，暗指佢只靠賺客人錢派粥，唔係真正自掏腰包。佢對呢啲閒言閒語非常唔服氣，決定要暫停開鋪，等自己同老婆「停一停，抖一抖」。抖咗個幾月之後，粥檔響2009年1月頭重新開返，重繼續免費派粥畀老人家；休息嗰陣，佢租埋隔離嘅吉舖。

新聞
2008年10月，熟食亭嘅業主領匯，主動搵李松慶傾，畀佢以優惠租金每月10,500蚊租埋隔離嘅吉舖。
2009年2月，粥檔逆市加價令一啲街坊唔滿意；李松慶解釋粥檔已經四年冇加過價，但係來貨成本上漲咗好多，例如食油來價就升咗成倍，所以所有食品都要加價1蚊。
2010年10月17號，響亞洲電視搞嘅《2010年度第一屆感動香港十大人物頒獎禮》，榮獲「感動香港十大人物」之一。
攀牙灣

攀牙灣係泰國一個海灣，喺攀牙府，有400平方公里大，係其中一個旅遊景點。
攝·太帥

《攝·太帥》（英文：I Am A Photographer）係香港電視娛樂製作嘅真人騷節目，2017年7月10號開始到7月28號逢禮拜一到五22:00-22:30喺ViuTV播，主持係劉翁、黃美棋。節目搵咗10位唔同背景嘅人用淘汰形式玩影相比賽。節目名係嚟自唐人傳統習俗攝太歲。
參賽者包括蘇倩婷（Sosoo）、徐文華（Hill）、郭穎橋、冼錦豪（Jeffrey）、鄭慧森（Iris）、余紹瑋、曾若華（Jude）、陳思宇（Paul）、陳潔瑩（Shirley）、伍桂霆（Teddy）；評審團包括兩位主持同三位專業攝影師徐遠亮、游鎧列、王得力；演出廣告模特兒有Moox、Suzuki、劉泉、湯沛宜。比賽最後由郭穎橋贏咗。
明昌

明昌係大金皇帝完顏璟嘅第一個年號，相當於公元1190年到1196年，前後總共7年。
明星志願4

《明星志願4》係一個大宇資訊一度宣布會推出，甚至已經被系列製作人饒瑞鈞確認會製作，但到而家都未有消息嘅遊戲。
明星三缺一

《明星三缺一》係一隻蔴雀電腦遊戲，臺灣鈊象電子（IGS）開發嘅，以㜺鬼抵死嘅動畫出名，喺兩岸三地幾受歡迎。遊戲包含好多個遊戲角色，都係卡通版嘅唐人藝人。有得打十三章同十六章蔴雀。
明星學生妹

《明星學生妹》（Love Live!）係由日本動畫公司日昇動畫（SUNRISE）、唱片公司Lantis同埋ACG月刊雜誌《電擊G's magazine》共同合作推出嘅多媒體企劃項目，有相關嘅漫畫、動畫同遊戲作品。故仔係講班女主角為咗救返自己學校而合組叫μ's嘅學園偶像團體。

動畫
電視動畫第1期喺2013年1月至3月響日本首播，共13集。第2期喺2014年4月至6月響日本首播，共13集。香港TVB播嗰陣叫《明星學生妹》。

故事簡介
東京都嘅國立音乃木坂學院係一間女子高中，因為收生不足，面臨殺校危機。二年級生高坂穗乃果唔想學校被殺，諗到用校園偶像去提升學校嘅受歡迎程度，吸引多啲人入嚟讀，咁就可以唔使殺校。穗乃果同另外8位同學一齊組成一個叫「μ's」嘅校園偶像團體。佢哋喺第一屆Love Live!大賽因為穗乃果病咗而中途退出，喺第二屆終於攞到冠軍。而學校就因為佢哋嘅努力而多咗人入讀，於是唔使殺校。

劇場版
《Love Live! The School Idol Movie》喺2015年6月響日本上畫，單計日本票房有成28.6億日圓。
故事係接住電視動畫第2期最後一集，講「μ's」以第2屆Love Live!冠軍身份受邀到美國演出，之後返番日本，因為喺美國嘅演出受到好評，搞到佢哋更加出名，但係佢哋都係決定維持番先前講好嘅停止活動決定，之後佢哋就宣佈停止活動嘅消息，而μ's就喺跟住一屆嘅Love Live!大賽度進行佢哋最後一次演出。

Love Live! Sunshine!!
《Love Live! Sunshine!!》（日語：ラブライブ！サンシャイン!!）係Love Live!系列動畫化「第二作」，啲主角就換咗係另一間學校嘅人。電視動畫第1期喺2016年7月至9月響日本首播，共13集。第2期喺2017年10月至12月響日本首播，共13集。劇場版《Love Live! Sunshine!! 學園偶像電影～彩虹彼端～》喺2019年1月響日本上畫。
衍生作品《幻日夜羽 -鏡中暉光-》嘅電視動畫喺2023年6月響日本首播。

Love Live! 虹咲學園學園偶像同好會
Love Live!動畫系列「第三作」，第1期喺2020年10月至12月響日本首播，共13集。第2期喺2022年4月至6月響日本首播，共13集。

Love Live! Superstar!!
Love Live!動畫系列第四作，第1期喺2021年7月至10月響日本首播，共12集。第2期喺2022年7月至10月響日本首播，共12集。
明星志願3

明星志願3係一隻由大宇資訊喺2005年12月推出嘅電腦遊戲，包含模擬、養成、冒險、益智嘅元素。遊戲入面玩家扮演經理人，處於旗下藝人被挖角、老豆心臟病發、公司負債上千萬就嚟倒閉嘅困境，必須發掘培養出具潛質嘅明日之星嚟力挽狂瀾。

特色
同《明星志願2》／《明星志願2000》嘅玩法唔同，《明星志願3》今次返番去最早期經營經理人公司嘅模式，玩家繼承咗由老豆開設嘅「翱翔天際經紀公司」，要旗下明星安排行程，擔當保姆，接通告，安排訓練等等。除此之外，仲可以安排旗下藝人合組成組合，遊戲入面仲可以跳出台灣，去到世界各地買嘢或者幫藝人接通告。
雖然玩法唔同，但《明星志願3》都仲係同上一集嘅故仔有一定嘅關連，例如上一集嘅關古威，嚟到今集就變成咗玩家可以簽約嘅藝人，而上一集嘅導演王瑞恩，今集就變成全球影業嘅負責人。另外，林立翔喺《明星志願3》嘅故仔一開始之前，就將自己想喺演藝界發展嘅林芬芬交俾男主角，而林芬芬之前亦喺上一集出現過。

衍生作品
大宇資訊建基於《明星志願3》大宇資訊再推出咗以下嘅資料片：
2006年7月：《明星志願 3：星光圓舞曲》
2006年12月：《明星志願 3：銀色幻想曲》
2007年12月：《明星志願3：甜蜜樂章》
2016年由愛奇藝出品，上海新文化傳媒集團投拍嘅中國內地電視劇《明星志願》，就係由呢隻遊戲嘅故事改編。
明晰夢

明晰夢（ming4 sik1 mung6，英文：lucid dream）係指喺意識清醒嗰陣所發嘅夢，又嗌清醒夢。明晰夢同白日夢唔一樣，白日夢係指發夢嗰個人喺清醒狀態之下類似冥想或者發怐愗嘅行為，唔算瞓緊覺，而明晰夢簡單嚟講就係瞓着咗之後，發緊夢嗰個人知道自己發緊夢，唔係真實發生緊，而且有陣時重會有真實世界嘅記憶同埋諗嘢嘅能力。明晰夢呢一個詞首先由荷蘭醫生Frederik van Eeden（英文：Frederik van Eeden）喺1913年提出。
明星運動會前哨戰：Fight盡

《明星運動會前哨戰：Fight盡》（英文：Prelude To TVB All Star Games: The Ring，簡稱《Fight盡》）係香港電視廣播有限公司嘅體育競技節目，《明星運動會》嘅「前哨戰」，由崔建邦、陳庭欣、鍾志光主持，搵嚟一班無綫藝員參與拳擊比賽。節目由2021年6月28號到7月2號香港時間禮拜一到五23:00-23:30喺J2台播。
松本昌也

松本昌也（1995年1月25號—）係日本足球員，司職中場，效力磐田山葉。
松本步夢

松本步夢（粵拼：cung4 bun2 bou6 mung6；日文：松本 歩夢(Matsumoto Ayumu)；1998年4月28號—）係日本足球員，大阪人，司職前鋒，效力過大阪飛腳。
松本昂聰

松本昂聰（1983年9月5號—）係日本足球員，司職後衞，效力過京都不死鳥，FC東京，神戶勝利船，湘南比馬，德島漩渦，及MIO Biwako Kusatsu。
松本曉司

松本曉司（1934年8月13號—2019年9月2號）係日本足球員，司職守門員，曾經喺1958年間爲日本足球代表隊出場1次。
松本機場

松本機場（粵音：cung4 bun2 gei1 coeng4）係喺日本中部地方嘅一個機場，喺1965年嗰陣起好兼且開放畀人用嚟搭飛機。
松本浩幸

松本浩幸（1989年7月9號—）係日本足球員，司職守門員，效力過群馬草津溫泉，及藤枝MYFC。
松本清

松本清（日文：マツモトキヨシ，英文：Matsumotokiyoshi）係日本連鎖藥房同化粧品舖，1932年喺千葉縣創立，1987年由純藥房變成兼賣化粧品同個人護理用品。佢喺2018年同2022年先後進軍臺灣同香港市場。
松本清係日本楔位文，重未完成，麻煩你幫手補充內容。
松本汀花

松本汀花（1984年9月12號—）係日本嘅一個女演員同埋配音員。
松本泰志

松本泰志（1998年8月22號—）係日本足球員，打中場位置，效力廣島三箭。
新文學運動

新文學運動（粵拼：san1 man4 hok6 wan6 dung6），又叫白話文運動，係喺 1910 年代嘅大中華地區發起嘅一場改革，提倡「言文一體、我手寫我口」。用白話文（語體中文）嚟取代文言文寫嘢。
語體中文喺文法同用字上係建基於標準官話嘅。

歷史背景
睇埋：文言文
一路直至廿世紀為止，大中華地區同世界好多其他地區一樣，有雙層語言嘅情況：文言文係儒學文獻嘅基礎，喺文法同用字上接近春秋戰國時期嘅上古漢語；不過有估計話到咗漢朝嗰陣，文言文已經脫離咗口語，唔再係任何人嘅母語）。而喺打後嗰 2,000 幾年間，啲人寫親「正經嘢」，通常都係要寫文言文嘅，要寫上古漢人嘅口語；例如曹雪芹喺乾隆 49 年甲辰（1784 年）用白話文嚟寫《紅樓夢》，就有畀人話佢寫白話「唔得文雅」。喺呢種情況下，文言文係 H 語言（高威望）而各漢語口語係 L 語言（低威望）。
順帶一提，查實成個漢字文化圈都有噉嘅歷史—日本、韓國同越南都深受儒教影響，廿世紀前都或多或少有「正經嘢要寫文言文」嘅情況。

粵語問題
睇埋：雙層語言同粵文
粵語地區嘅人可以用粵音朗讀用中文字寫嘅語體中文，但「粵音讀語體中文」喺多數情況下，依然明顯唔似自然粵語講嘢，舉一句例句：
到咗廿一世紀初，大中華地區多地（例如港澳）被指係仲有雙層語言嘅現象：啲人當咗語體中文係 H，政府公文同報紙等都係攞語體中文嚟寫，學校教嘅亦主要係語體中文；同時喺粵語區，啲人會以學母語嘅方式（即係細個嗰時喺屋企聽屋企人講嘢）嚟學粵語（L），粵文喺電視同漫畫等嘅娛樂媒體當中都可以見得到，而且啲人屋企人朋友之間傳信息或者喺互聯網論壇留言，亦都成日會用粵文。
新挪威文維基百科

新挪威文維基百科係維基百科協作計劃嘅新挪威文版，由非牟利組織──維基媒體基金會維持負責。家下係各語言嘅維基百科計劃中，規模排名響50名以內（跟文章數量計），有超過10萬篇文。
新文青時代

《新文青時代》（英文：Neo Intelligentsia）係香港電視廣播有限公司嘅文化節目，由王貽興、張紋嘉、何思諺做主持，喺2015年7月18號開始香港時間逢禮拜六20:00到20:30喺J2播。呢個節目主要介紹台灣、日本嘅文藝。
新手

新手（粵拼：san1 sau1；英文：Newbie）係一種對於新嚟嘅人或初學者或未經過任何指定專業訓練啲人嘅稱呼。從20世紀尾開始，由於電腦喺好多家庭出現，「新仔」重可以形容唔識用電腦或電腦初學者，甚至喺網遊或用Linux嗰邊用到。雖然一詞帶有貶義性，但凈形容個人範圍，冇乜價值判斷行為。

史
呢個詞一源已經無從考證，但有兩種講法：
喺美國或澳洲嗰邊，19世紀中葉用得最火爆嘅英文單詞「newie」出現，通常形容個場景或地區啲新豬肉。
出喺英國嗰邊啲公立學校成日用嘅「new boy」或「new blood」一詞。
到咗1960～1970年代嘅越南戰爭時期，「newbie」一詞正式喺美國街頭出現。最初喺Usenet網站出現，直到1981年而越嚟越多人用。
新挪威文

新挪威文（nynorsk）係兩種挪威文其中一種，15%挪威人用緊，同丹麥文有明顯分別。
新擔涌水道

呢條河喺民國之前都幾闊下，重有一定嘅通航能力。1929年6月16號凌晨，廣東軍閥陳炯明喺呢度發動軍事叛變，孫文坐嘅永豐艦咁啱經過呢度捹甩咗叛軍嘅鐵桶式圍攻。1963年，因國家推行大力生產需要，條河俾人填咗成424m嚟做工廠，之後當地生態因人為因素而改變咗。直到2008年，廣州市人民政府為咗恢復返新擔涌嘅水貌同改善水道嘅生態，加上配合開發長洲嘅歷史文化旅遊資源，結果黃埔區委、黃埔區政府搞咗呢條河嘅整治工程到2009年11月22號先至重新貫通。2013年3月，政府負責喺呢條河整個水閘出嚟，直到2015年4月8號正式啟用，成為中國內地第一座廊橋結合嘅水閘。
新文華中心

新文華中心（New Mandarin Plaza）係嚮香港九龍尖東嘅一座商場兼寫字樓，業主係九龍建業。新文華中心周圍有南洋中心，華懋廣場，港晶中心同埋東海商業中心咁，而正門入口向市政局百週年紀念花園。
新文華中心嘅總建築面積約6萬平方米，有兩幢寫字樓、商場入面有酒家、夜總會，地庫係停車場，商場24小時開放。
新文華中心嘅北面門外步行街改名叫做酒吧街，地鋪向街賣街頭小食為主，成行成市。

店鋪
香港賽馬會投注站、餅店、餐廳、 夜總會、便利店咁。